**MŰSZAKI LEÍRÁS**

**A MÁV-START Zrt.** **vasútüzemi rendszerei továbbfejlesztéséhez és konszolidációjához kapcsolódóan meglévő adatbázis alapú folyamatmodellező (ARIS) rendszer követési szolgáltatása és kapcsolódó feladatok** (oktatás, szakértői támogatás) **elvégzése**

A MÁV-START Zrt. vasútüzemi rendszerei továbbfejlesztésének feltérképezése és konszolidációjának támogatása jelenleg is adatbázis alapú folyamatmodellező (ARIS) rendszerrel valósul meg (2014 óta). Vállalatunk dinamikus fejlődése megkívánja informatikai rendszereink folyamatos fejlesztését, dokumentálását, rendszereink konszolidációját. Ezt szakértői támogatással workshopos formában kell megvalósítani a gyors és hatékony, a mai kor igényeinek és a jogszabályoknak illetve a felettes szerveinknek való megfelelés érdekében. A projektszemléletű munkavégzés és az informatikai technológiák gyors fejlődése megköveteli oktatások tartását is. A MÁV-START Zrt. számára szükséges a fentebb megnevezett, már meglévő rendszer moduljainak követése (szoftver frissítése, [software upgrade-je]), azzal kapcsolatos feladatok (oktatás, szakértői támogatás) elvégzése /továbbiakban rendszerkövetés/.

Ez a projekt, - beleértve a támogató vasútinformatikai rendszerek modellezését (leképzését) is, - folyamatos, minden évben a MÁV-START ZRT. folyamatmodell igényeihez igazodva új modulok és folyamatainak komplett felvétele történik meg.

Jelen beszerzési igény a korábban elvégzett leképzések folyamatosságának megtartása és a 2017-ben már felmerült új folyamatmodell igények és a MÁV-START Zrt. céljainak elérésére törekszik.

Előzmények:

A MÁV-START Zrt. közszolgáltatási feladatainak teljesítéséhez (vonatközlekedés, utastájékoztatás stb.) szükséges, hogy megfelelő informatikai támogatás legyen a háttérben. A folyamatok nagymértékű bonyolultsága miatt mindezeket adatbázis alapú informatikai eszközzel és módszertannal (személyszállítás, műszaki szolgáltatások, szabályozások, támogató eszközök) kell leképezni. A folyamat és modellező eszköz általános bevezetésével meg leheti jeleníteni jövőbeli helyzeteket, időbeli szimulációkat, elemzéseket lehet végezni.

MÁV-START Zrt. folyamatai nem kezeltek egységes módszertannal, eszközrendszerrel:

  Szigetszerű folyamatmenedzsment kezdeményezések

  Párhuzamos, átfedésben lévő folyamatfelmérések

  Különböző típusú és formátumú dokumentációk

  Nincs egységes folyamatmenedzsment és dokumentációs rendszer

  Nincs közös módszertan és eszközrendszer a folyamatmenedzsment támogatására

A folyamatmenedzsment rendszerek kialakítása során folyamatmenedzsment szoftvert érdemes felhasználni, mely a következő területeken nyújtanak hatékony támogatást:

  üzleti folyamatok tervezése,

  üzleti folyamatok implementációja,

  üzleti folyamatok kontrollingja.

A rendszer alapjai a vállalati működést (folyamatokat, informatikai rendszereket, emberi erőforrásokat, a folyamatokban használt információkat) leíró egységes módszertan és a leírásokat tartalmazó integrált adatbázis képezi.

Az ARIS Társasági szintű bevezetésének első lépéseként 2015-ben verziókövetett cserére került a meglévő ARIS modultár, és ki lett képezve 29 fő felhasználó (alapképzés) és 6 fő keyuser. 2016-ben további 20 fő felhasználó képzése valósult meg, illetve további felhasználói modul bővítését tervezzük.

A MÁV-START Zrt. által működtetett, adatbázis alapú, vállalati üzleti folyamatokat leképező, modellező, szimulációt és kockázatelemzést támogató informatikai eszköz továbbfejlesztése a jelen közbeszerzés célja, mely a vállalat belső működésének és támogató informatikai rendszereinek tervezésében, elemzésében, dokumentálásában nyújt segítséget.

**FELADATMEGHATÁROZÁS (ÖSSZEFOGLALÓ MŰSZAKI KÖVETELMÉNY):**

|  |  |  |  |  |
| --- | --- | --- | --- | --- |
| **Feladat** | **Munkamódszer** | **Szállítandó** | **Mennyiség** | |
| Szakértői támogatás (workshop) a rendszerkövetési feladatokra (az informatikai rendszerek és egyéb társasági üzleti folyamatok adatbázis alapú modellezése /leképzése/ tárgyában)  Helyszín: az ajánlattevő által biztosításra kerülő budapesti helyszínen | workshop | Tananyag; elektronikus és nyomtatott formában a Megrendelő igényeihez testre szabottan | 15 | szakértői nap (8 óra /nap) |
| **Felhasználói oktatás**  **12-20 fő**  Helyszín: az Ajánlattevő által biztosított budapesti helyszínen (oktatóteremben) | Oktatás a rendszerkövetéssel kapcsolatosan | Tananyag; elektronikus és nyomtatott formában a Megrendelő igényeihez testre szabottan | 10 | szakértői nap  (8 óra/nap) |
| **A MÁV-START Zrt. alább felsorolt, meglévő ARIS rendszer moduljainak jogfolytonos követése**, mely csomag (Part number) az alábbi modulokat foglalja magában:  - **1 db YPS** csomag moduljainak követése;  tartalmazza: 1 intranetes publikációs folyamati dokumentációs portál megoldás (1 szerver 100 megtekintő felhasználóval - ARIS Publisher Server + 100 viewer);  - **1 db M2E** csomag moduljainak követése,  tartalmazza:  • 1 központi szerver modul (ARIS Design Server),  • 1 kiemelt felhasználói és modellezői modul (ARIS Architect) M2E es EAM add-on,  • 1 fejlesztői kliens modul (webMethodsDesigner);  - 1 db **Designer modul** követése 20 db klienssel. | |  | 1  1  1 | csomag  (Part number megnevezés szerint)  csomag  (Part number megnevezés szerint)  csomagban |

Ajánlatkérő az egyértelműség kedvéért rögzíti, hogy 1 szakértői nap alatt 8 óra szakértői ill. oktatás időtartamot ért. Ezen 8 óra időtartamba beleszámít a munkaközi szünet időtartama is (1 x 20 perc ebédszünet, 2 x 20 perc egyéb szünet). Ezen időtartamba nem számít bele a nem munkavégzéssel töltött tevékenységek időtartama, mint pl. utazás. Ezen időtartam alatt az ajánlattevő szakértője köteles a MÁV START Zrt. céljainak elérése érdekében dolgozni, úgy, hogy minden szakértő nap befejeztével az általa készített, – elvárásban szereplő dokumentációkat átadja minden szakértői nap befejeztével átadja. Amennyiben ajánlatkérő MÁV –START Zrt. ezeket a dokumentációkat nem fogadja el, úgy garancia keretében köteles ezeket kijavítani. Ezen dokumentáció elkészítésének időtartama a 8 óra időtartamba nem számít bele.

Oktatási helyszínnel, oktatóterem felszereltségével kapcsolatos követelmények:

Az oktatáshoz szükséges budapesti helyszínt, oktatótermet a teljesítés során az ajánlattevőnek szükséges biztosítania.

Az oktatási helyszínnel kapcsolatos követelmény:

* a helyszínnek Budapest közigazgatási határán belül kell elhelyezkednie;
* a helyszínnek budapesti normál tömegközlekedési eszközzel megközelíthetőnek kell lennie.

A budapesti helyszínen biztosításra kerülő oktatóterem paramétereivel, felszereltségével kapcsolatban elvárt követelmény:

* rendelkeznie kell legalább 20 fő férőhellyel,
* legalább 12 számítógéppel,
* számítógépes hálózatba kötve futó ARIS alkalmazással,
* projektorral, kivetítéssel (kivetítéshez szükséges felszereltséggel),
* szünetben a résztvevők pihenési és étkezési lehetőségét biztosítani kell.

Workshop helyszínével, felszereltségével kapcsolatos követelmény:

* A workshop az ajánlattevő által biztosításra kerülő budapesti helyszínen kerül megtartásra, Létszám, melyre a helyszínt biztosítani szükséges: maximum 20 fő az ajánlatkérő részéről + ajánlattevő szakértője/szakértői.
* Az ajánlattevő által biztosításra kerülő budapesti helyszínnek budapesti normál tömegközlekedési eszközzel megközelíthetőnek kell lennie.
* Szünetben a résztvevők pihenési és étkezési lehetőségét biztosítani kell.
* A helyszínen az ajánlattevő által biztosításra kerülő, projektorral összekötött számítógépnek rendelkeznie kell a MÁV START Zrt. futó, aktuális folyamatleképzési adatbázisával, melyhez a hozzáférést az ajánlatkérő, a MÁV START Zrt. biztosítja.

Mind az oktató teremmel, mind a workshopok helyszínével kapcsolatban az Ajánlatkérő feltétele:

- a tömegközlekedéssel kapcsolatban:

budapesti tömegközlekedéssel 40-45 perc belül elérhető legyen a MÁV Start Zrt., 1087 Budapest Könyves Kálmán körút 54-60 alatti székházától. Ajánlatkérő a teljesítés során a teljesítés helyszínének előírt időtartamon belüli elérhetőségét a [www.utvonalterv.hu](http://www.utvonalterv.hu/) oldalon ellenőrzi.

-a pihenő hellyel kapcsolatban:

A közelben legyen meleg étel (ebéd) vásárlási lehetőség és kulturált elfogyasztásra alkalmas hely, a közelben kijelölt dohányzóhely; a pihenő legyen alkalmas tea, kávé, üdítő elfogyasztására.

Ajánlatkérő az egyértelműség kedvéért rögzíti, hogy a workshopon és oktatáson az Ajánlatkérő részéről résztvevők utazásának és étkezésének költsége nem az Ajánlattevőt terheli.

Az Ajánlatkérő elvárja az Ajánlattevőtől, hogy Ajánlattevő a szerződés teljesítése során az Ajánlatkérő informatikai szolgáltatójával is együttműködjön.